El Poble Vell fou l'antiga ubicació de Corbera d'Ebre (Terra Alta). El conjunt està agrupat a l'entorn de l'església parroquial de Sant Pere, completament destruït durant la Batalla de l'Ebre a la Guerra Civil espanyola. S'estén sobre un tossal de 337 metres d'altitud, el turó de la Muntera, a la vora de la serra de Cavalls i de la de Pàndols. Les ruïnes de Corbera van ser declarades bé cultural d'interès nacional, el 1992, per la Generalitat de Catalunya i constitueixen un monument a la Pau.